Rahul
చాంపియన్స్‌ ట్రోఫీ కి కెఎల్‌ రాహుల్‌ దూరం
న్యూఢిల్లీ: జూన్‌ 1 నుంచి లండన్‌ లో జరిగే చాంపియన్స్‌ ట్రోఫీకి టీమిండియా ఓపెనర్‌ కెఎల్‌ రాహుల్‌ దూరమయ్యే అవకాశాలు కనిపిస్తున్నాయి. భుజం గాయం నుంచి కెఎల్‌ రాహుల్‌ ఇంకా కోలుకోకపోవడమే ఇందుకు కారణ మని తెలుస్తుంది.భుజం గాయం కారణంగా ఐపిఎల్‌ పదవ సీజన్‌కు కెఎల్‌ రాహుల్‌ దూరమైన సంగతి తెలిసిందే .భారత్‌, ఆస్ట్రేలియా మధ్య టెస్టు సిరీస్‌లో భాగంగా పుణేలో జరిగిన టెస్టులో రెండవ రోజు ఆటలో రాహుల్‌ గాయ పడ్డాడు. టెస్టు సిరీస్‌ ముగిసిన అనంతరం సర్జరీ కోసం రాహుల్‌ ఇంగ్లండ్‌ వెళ్లాడు.దీంతో సుమారు రెండు నెలల పాటు రాహుల్‌ విశ్రాంతి తీసుకోనున్నాడు.ఈ సందర్భంగా ఒక జాతీయ న్యూస్‌ చానెల్‌కు ఇచ్చిన ఇంటర్వ్యూలో మాట్లాడాడు.చాంపియన్స్‌ టోర్నీలో నేను పాల్గొనే అవకాశాలు తక్కువగా ఉన్నాయి.గాయం కారణంగా భారత్‌,ఆస్ట్రేలియా మధ్య టెస్టు సిరీస్‌లో అన్ని స్థానాల్లో బ్యాటింగ్‌ చేయలేకపోయాను.మంచి షాట్స్‌ ఆడలేకపోయాను. తరచూ వ్యాయామం చేస్తూ, గాయం వద్ద బ్యాండేజ్‌ వేసుకుని సిరీస్‌లో పాల్గొన్నానని రాహుల్‌ వివరించాడు. సర్జరీ అనంతరం 2 నుంచి 3 నెలల పాటు విశ్రాంతి అవసరమని వైద్యులు సూచించారని రాహుల్‌ పేర్కొన్నాడు.పూర్తిస్థాయిలో ఎప్పటికి కోలుకునేది చెప్పలేనని,రెండు మూడు వరాల తరువాత పిజి యోథెరపీ ప్రారంభిస్తారని వివరించాడు.గతంలోనూ రెండు మూడు సార్లు గాయాలపాలై జట్టుకు దూరమయ్యానని,వీలైనంత త్వరగా కోలుకుని వంద శాతంఫిట్‌నెస్‌ సాధించి తిరిగి జట్టులో స్థానం సంపాదిస్తానని కెఎల్‌ రాహుల్‌ ఆశాభావం వ్యక్తం చేశాడు.చివరి సారిగా భారత్‌,ఆస్ట్రేలియా టెస్టు సిరీస్‌లో ఆడిన కెఎల్‌ రాహుల్‌ ఏడు ఇన్నింగ్స్‌ల ద్వారా 393 పరుగులు సాధించిన రాహుల్‌ అత్యధిక పరుగులు సాధించిన రెండవ ఆటగాడిగా నిలిచాడు.